Landnámsmenn í Austfirðingafjórðungi

Landnámsmenn í Austfirðingafjórðungi og landnám þeirra. Farið er réttsælis um landið að hætti Landnámabókar og hefst upptalningin á Langanesi vestanverðu.

 Gunnólfur kroppa Þórisson nam Langanes allt fyrir utan Helkunduheiði og Gunnólfsvík. Hann bjó í Fögruvík.
 Finni nam Finnafjörð og Viðfjörð.
 Hróðgeir hvíti Hrappsson nam Sandvík norðan Digraness og að Viðfirði. Hann bjó að Skeggjastöðum.
  Eyvindur vopni Þorsteinsson nam allan Vopnafjörð frá Vestradalsá og bjó í Krossavík ytri.
 Steinbjörn körtur Refsson fékk land milli Vopnafjarðarár og Vestradalsár af Eyvindi vopna. Hann bjó að Hofi.
 Hróaldur bjóla nam land fyrir vestan Vestradalsá út til Digraness og bjó á Torfastöðum.
 Þorsteinn hvíti Ölvisson keypti land af Eyvindi vopna og bjó á Tóftavelli en flutti síðar að Hofi.
 Lýtingur Arnbjarnarson nam Vopnafjarðarströnd eystri, Böðvarsdal og Fagradal. Hann bjó í Krossavík.
 Þorfinnur bjó fyrstur á Skeggjastöðum að ráði Þórðar hálma.
 Þorsteinn torfi Arnbjarnarson nam Hlíð alla frá Ósfjöllum upp til Hvannár. Hann bjó að Fossvelli.
 Hákon nam Jökuldal vestan Jökulsár fyrir ofan Teigará. Hann bjó á Hákonarstöðum.
 Skjöldólfur Vémundarson nam Jökuldal austan Jökulsár upp frá Hnefilsdalsá. Hann bjó á Skjöldólfsstöðum.
 Þórður Þórólfsson nam öll Tungulönd milli Lagarfljóts og Jökulsár fyrir utan Rangá.
 Össur slagakollur nam land milli Ormsár og Rangár.
 Ketill Þórisson nam land vestan Lagarfljóts milli Hengifossár og Ormsár. Hann bjó á Arneiðarstöðum.
 Graut-Atli Þórisson nam eystri strönd Lagarfljóts milli Gilsá og Vallaness vestan Öxnalækjar.
 Brynjólfur gamli Þorgeirsson var fyrst í Eskifirði, en nam síðan Fljótsdal ofan Hengifossár og Gilsár, Skriðdal og Völluna út til Eyvindarár.
 Ævar gamli Þorgeirsson dvaldi fyrst í Reyðarfirði áður en hann fékk Skriðdal ofan Gilsár af Brynjólfi bróður sínum. Hann bjó á Arnaldsstöðum.
 Ásröður fékk öll lönd milli Gilsár og Eyvindarár af Brynjólfi gamla. Hann bjó á Ketilsstöðum.
 Hrafnkell Hrafnsson nam Hrafnkelsdal og bjó á Steinröðarstöðum.
 Uni Garðarsson nam land sunnan Lagarfljóts allt til Unalækjar. Hann fór síðar í Álftafjörð.
 Þorkell fullspakur nam Njarðvík og bjó þar.
 Veturliði Arnbjarnarson nam Borgarfjörð og bjó þar.
 Þórir lína nam Breiðuvík og bjó þar.
 Þosteinn kleggi nam Húsavík og bjó þar.
 Loðmundur gamli nam fyrst Loðmundarfjörð en fluttist síðar í Mýrdal.  
 Bjólfur nam Seyðisfjörð allan og bjó þar.
 Án rammi fékk nyrðri strönd Seyðisfjarðar til Vestdalsár af Bjólfi.
 Eyvindur byggði Mjóafjörð.
 Egill rauði nam Norðurfjörð og bjó á Nesi.
 Freysteinn fagri nam Sandvík, Viðfjörð og Hellisfjörð. Hann bjó á Barðsnesi.
 Þórir hávi nam Krossavík milli Gerpis og Reyðarfjarðar.
 Krumur nam land á Hafranesi til Þernuness, Skrúð og aðrar úteyjar.
 Vémundur nam Fáskrúðsfjörð allan og bjó þar.
 Þórhaddur gamli nam Stöðvarfjörð allan og bjó þar.
 Hjalti nam Kleifarlönd og Breiðdal þar upp af.
 Herólfur nam land í Breiðdalsvík út til Hvalsnesskriðna.
 Herjólfur Þorgeirsson nam Heydalalönd neðan Tinnudalsár og út til Ormsár.
 Skjöldólfur nam land frá Skjöldólfsnesi við Fagradalsá út um Streiti allt inn að Gnúpi.
 Þjóðrekur nam fyrst Breiðdal en fór svo í Berufjörð og nam hann allan og um Búlandsnes að Rauðuskriðu. Hann bjó að Skála.
 Björn sviðinhorni nam Álftafjörð nyrðra inn frá Rauðuskriðu og Sviðinhornadal.
 Þorsteinn trumbubein nam land fyrir utan Leiruvog til Hvalsnessskriðna.
 Böðvar hvíti Þorleifsson nam alla dali inn frá Leiruvogi og Múla. Hann bjó að Hofi.
 Brand-Önundur nam Melrakkanes inn að Hamarsá og Kambsdal norðan Múla.
 Þórður skeggi Hrappsson nam land í Lóni milli Lónsheiðar og Jökulsár og bjó í Bæ. Síðar fluttist hann vestur í Mosfellssveit í  Sunnlendingafjórðungi.
 Úlfljótur (sem flutti út lög til Íslands) keypti Lónlönd af Þórði skeggja.
 Þorsteinn leggur Bjarnarson nam öll lönd frá Jökulsá í Lóni að Horni og bjó í Böðvarsholti en fór svo aftur úr landi.
 Hrollaugur Rögnvaldsson nam land frá Horni til Kvíár. Hann bjó fyrst undir Skarðsbrekku í Hornafirði en síðan á Breiðabólstað í Fellshverfi.
 Ketill keypti Hornafjarðarströnd af Hrollaugi frá Horni inn til Hamra. Hann bjó að Meðalfelli.
 Auðunn rauði keypti land af Hrollaugi frá Hömrum til Viðborðs. Hann bjó á Hoffelli.
 Þorsteinn skjálgi keypti land af Hrollaugi frá Viðborði um Mýrar til Heinabergsár.
 Úlfur vörski keypti land af Hrollaugi frá Heinabergsá til Hregggerðismúla og bjó að Skálafelli.
 Þórður illugi Eyvindarson fékk land af Hrollaugi milli Jökulsár og Kvíár. Hann bjó undir Felli við Breiðá.
 Þorgerður nam allt Ingólfshöfðahverfi milli Kvíár og Jökulsár og bjó að Sandfelli.
 Helgi Heyangurs-Bjarnarson bjó að Rauðalæk.
 Gnúpa-Bárður Heyangurs-Bjarnarson nam fyrst Bárðardal (sjá Norðlendingafjórðung) en flutti síðar suður og nam Fljótshverfi allt. Bjó hann þá að Gnúpum.
 Eyvindur karpi nam land milli Almannafljóts og Geirlandsár og bjó að Fossi.
 Ketill fíflski nam land milli Geirlandsár og Fjarðarár og bjó í Kirkjubæ.
 Böðmóður nam land milli Drífandi og Fjarðarár og upp til Böðmóðshorns. Hann bjó í Böðmóðstungu.
 Eysteinn digri nam land austan Geirlandsár og bjó í Geirlandi.
 Eysteinn Hranason keypti Meðallönd af Eysteini digra og bjó að Skarði.
 Vilbaldur Dufþaksson nam Tunguland milli Skaftár og Hólmsár og bjó á Búlandi fyrst um sinn.
 Leiðólfur kappi nam land austan Skaftár að Drífandi og bjó að Á. Annað bú átti hann á Leiðólfsstöðum.
 Ísólfur skoraði á Vilbald til landa og eignaðist milli Kúðafljóts og Skaftár. Hann bjó eftir það á Búlandi.
 Hrafn hafnarlykill nam land milli Hólmsár og Eyjarár og bjó í Dynskógum en færði sig svo í Lágey.
 Molda-Gnúpur Hrólfsson nam land milli Kúðafljóts og Eyjarár og Álftaver allt. Hann hrökklaðist síðar undan jarðeldi og flutti þá vestur í Grindavík (sjá Sunnlendingafjórðung).
 Eysteinn Þorsteinsson byggði Fagradal.
 Ölvir Eysteinsson nam land austan Grímsár og bjó í Höfða.
 Sigmundur kleykir Önundarson nam land milli Grímsár og Kerlingarár.
 Reyni-Björn nam land milli Kerlingarár og Hafursár og bjó að Reyni.
 Loðmundur gamli, sem áður hafði numið Loðmundarfjörð, kom austan og nam land að nýju milli Hafursár og Jökulsár á Sólheimasandi (Fúlalækjar). Hann bjó að Sólheimum.

Vestan Jökulsár á Sólheimasandi tekur við Sunnlendingafjórðungur.

 Tengt efni 
 Landnámsmenn á Íslandi (í stafrófsröð)
 Landnámsmenn í Sunnlendingafjórðungi
 Landnámsmenn í Vestfirðingafjórðungi
 Landnámsmenn í Norðlendingafjórðungi

Flokkur:Listar tengdir sögu Íslands
Flokkur:Landnám Íslands